Pandemia de COVID-19 n'Asturies

La **pandemia de coronavirus de 2020 n'Asturies** refierse al brote epidémicu na Comunidá Autónoma d'Asturies, provocáu pol virus SARS-CoV-2, como consecuencia de la pandemia de coronavirus COVID-19 en 2020. 

El 29 de febreru de 2020, l'escritor Luis Sepúlveda ye declaráu como'l primer paciente de coronavirus COVID 19 n'Asturies, tres volver d'una visita al festival lliterariu *Correntes d'Escritas* en Póvoa de Varzim, Portugal y el segundu paciente d'orixe chilenu contaxáu con esta enfermedá.

El 12 de marzu produzse un puntu d'inflexón nel númberu de midíes tomaes p'atayar l'espardimientu de la enfermedá, decretándose'l pieslle de tolos centros educativos del país, asina como la cancelación de eventos deportivos y actividaes de toa mena.

## Evolución de la enfermedá

### Febreru: activación de protocolos y primer casu
:**[[24 de febreru]]**
El Principáu activa'l protocolu d'actuación escontra'l coronavirus depués de detectar el primer posible casu nuna muyer de 25 años qu'ingresó nun primer momentu nel Hospital Universitariu San Agustín y, al rodiu de les 22:00 hores, nel Hospital Universitariu Central d'Asturies (HUCA) tres volver d'un viaxe a Venecia. El protocolu supón zarrar dos pisos del hospital, l'octavu y el novenu, y que namái puedan acceder a los mesmos dos facultativos.

:**[[25 de febreru]]** 
La muyer ye diagnosticada con Mycoplasma, una infeición que provoca neumonía y que se trata con antibióticu.

:**[[26 de febreru]]**
Actívase per segunda vegada'l protocolu por otros dos posibles casos de muyeres procedentes d'Italia. Los análisis descarten la enfermedá.

:**[[27 de febreru]]** 
La cifra de pacientes analizaos llega a 18 lo que provoca que'l Serviciu de Salú del Principáu d'Asturies (SESPA) cambie'l protocolu p'atender los posibles casos nel domiciliu y evitar el desplazamientu de falsos contaxaos al HUCA.

:**[[28 de febreru]]**
Caltiénse la situación d'alerta pero non d'alarma.

:**[[29 de febreru]]**
**Primer casu**: Luis Sepúlveda, de 70 años, ingresa n'estáu grave nel HUCA tres seer diagnosticáu de neumonía.

### Marzu: xuba de casos, confinamientu y picu
:**[[2 de marzu]]**
El Gobiernu fai un llamáu a caltener la calma, l'alerta y la vixilancia, mientres se trabaya pa identificar a tolos contautos rellacionados col primer positivu en coronavirus na so visita al Sanatoriu Covadonga de Xixón.

:**[[3 de marzu]]** 
**Segundu casu**: Nun primer momentu, infórmase que son otres dos persones les diagnosticaes cola enfermedá, pero díes depués va confirmase que namás ye ún, un llaniscu de 32 años.

:**[[4 de marzu]]** 
**Tercer casu**: un home de 48 años.

:**[[5 de marzu]]** 
**Cuartu casu**: ye un xixonés de 48 años infestáu en Torrejón de Ardoz. Por mor de la influyencia del virus oblígase los enfermos lleves a tratase en casa pa nun saturar l'HUCA. Per otru llau, el Principáu restrinxe l'accesu a los hospitales con una visita por enfermu y día.

:**[[6 de marzu]]** 
La Conseyería de Salú confirmó esta mañana dos nuevos casos positivos n'Asturies, siendo **seis** el númberu de persones afectaes. Trátase de dos contautos que taben rellacionaos col home de 48 años que fuera diagnosticáu'l día anterior.

:**[[7 de marzu]]** 
Asturies amplía les sos places hospitalaries en confirmándose siete casos positivos, el **séptimu casu** ye de un home de 51 años qu'empecipió los sos síntomes cuando taba en Madrid.

:**[[8 de marzu]]** 
Un home de 56 años, **octavu casu** de coronavirus n'Asturies.

:**[[9 de marzu]]** 
El **novenu casu** trátase d'un home de 54 años que tien fiebre y dolor de cabeza y que ta n'aislamientu na so casa. Al mesmu tiempu una persona que s'atopaba en vixilancia ye'l décimu casu de coronavirus n'Asturies.**Décimu casu** Confirmaos seis casos más rellacionaos cola Fundación Masaveu.

:**[[10 de marzu]]** 
Un casu nuevu fai siete los casos de coronavirus nel colexu Fundación Masaveu d'Uviéu, lo qu'obliga a cerrar el colexu. Cinco docentes y dos alumnos del colexu Fundación Masaveu d'Uviéu eleven a 17 los positivos n'Asturies.

:**[[11 de marzu]]** 
**Muerre'l primer infestáu**: Avelino Uña Gutiérrez, profesor de la Fundación Masaveu, que fallez na nueche del miércoles 11 de marzu.

:**[[12 de marzu]]** 
Zarren tolos colexos d'Uviéu mientres dos selmanes

:**[[13 de marzu]]** 
El Principáu zarra les aules de tol Principau y pide que nun heba reagrupamientos masivos nes cais.
Con 19 casos nuevos el númberu total d'afectaos elévense a 68.
Cierren temporalmente'l cuartel de la guardia civil de Cangues d'Onís. Les dependencies volverán abrise cuando faigan la so desinfeición.
 
El Gobiernu afita l'estáu d'Alarma por cuenta de la evolución del Coronavirus. 

**IMPORTANTE: 984100400 nuevu númberu d'atención n'Asturies pa posibles casos de coronavirus**.

:**[[14 de marzu]]**
El colexu xixonés del San Vicente comunica a les families el positivu d'un miembru de la plantiya.

:**[[15 de marzu]]** 
La cifra llega a **142 casos positivos**. Habilítense los númberos 984 100 400 y 900 878 232 d'atención n'Asturies p'afectaos por Coronavirus. Espublízase'l Decretu de midíes urxentes escontra'l coronavirus y la publicación nel BOE 15/03/2020., asocede un incrementu de 142 casos. Primer casu na residencia d'El Cristo
*Primer casu en Grau
*Una muyer de 56 años conviértese na primer paciente en salir de la UCI del HUCA.

:**[[26 de marzu]]**
Anúnciase la construcción d'un hospital de campaña na Feria Internacional de Muestres d'Asturies. L'oxetivu yera amenorgar la presión sobro l'Hospital de Cabueñes.

:**[[27 de marzu]]**
Asturies perpasa los **1.000 casos positivos**, con 4,125 más persones colos síntomes posibles que son siguíos vía'l telefónica. Nesti día, la conseyería de Salú anunció testajes masivos neles residencies de la comunidá, el grupu principal de la enfermedá n'Asturies.

:**[[28 de marzu]]**
El Presidente Adrián Barbón suxer al gobiernu central que la cuarentena tendría que ser endurecida. La so llamada foi escuchada, yá que toles actividaes non esenciales cesaben hasta'l 9 d'abril. El gobiernu asturianu negocia con Madrid la continuidá de la industria pesada de la rexón, esperando evitar la bancarrota. Amás, munchos de los conceyos d'Asturies, como Valdés o Cuideiru, aprobaron les sos restricciones propies para prohibir el turismu nel conceyu coles mires de controlar la enfermedá.

:**[[29 de marzu]]** 
Un segundu casu positivu abandona la Unidá de vixilancia intensiva del HUCA. Un día más tarde, en Grau, un home de 95 años convertíase nela primer persona en recuperase nuna residencia.

### Abril: baxada de la curva de contaxos
:**[[1 d'abril]]** 
La Universidá de Uviéu ufiertó'l alumnáu de enfermería nel ultimú añu acabar el so grau prematuramente pa poder lluchar escontra'l coronavirus.

:**[[2 d'abril]]** 
Una residencia en Maecina (Salas) yera totalmente sacupáu dempués de que dos muertes y casi tolos residentes dieren positivos.  Tuvieron movíos a Llangréu y al HUCA. Tamién informóse qu'aprosimao 5,500 persones tán siendo siguíes vía'l teléfonu ensin feceles les pruebes.

:**[[4 d'abril]]** 
El Gobienu d'Asturies informa que va aumentar les pruebes diaries a 3.000, por utilizar el Llaboratoriu de Salú Animal de Xixón y el Inter-Profesión Laboratorio Lácteo de Llanera. Nel mesmu día, el presidente español Pedro Sánchez anunció la prórroga del estáu d'alarma, so les mesmes afecciones, hasta'l 26 abril, cola posibilidá para estenderlo más selmanes adicionales, pero relaxando delles medíes. Aun así, construcción y actividaes industriales podíen retomar les sos actividaes dempués de el 9 abril.

:**[[7 d'abril]]** 
Primer día nel que los casos activos baxen dende l'aniciu de la pandemia na comunidá autónoma. Tamién nesti día, Asturies superó 100 muertes y consiguió un récord nuevu de recuperaciones con 50. Dos díes más tarde, confirmáse que nela residencia de Grau, el focu principal d'Asturies, 43 persones recuperaronse de la enfermedá.

:**[[8 d'abril]]** 
José Manuel Fernández Tamargo, alcalde de Tameza, convertíase nel primer alcalde d'Asturies positivo en Coronavirus.

:**[[10 d'abril]]** 
La instalación del hospital de campaña nel pabellón central de la Feria Internacional de Muestres en Xixón, tuvo acabáu'l **10 d'abril**.  Tien 114 cames para pacientes nidios. El Presidente Adrián Barbón destacó qu'esti equipamientu foi preparáu con antelación, como naquel momentu los hospitales taben a un 50% d'ocupación.

:**[[13 d'abril]]** 
Coincidiendo col regresu de los trabayadores non esenciales, les fuercies de seguranza del estáu distribuyeron mázcares pa los usuarios del tresporte públicu nes estaciones principales de la rexón [38]. Al día viniente, el Principáu d'Asturies entamó les pruebes masives en residencies d'ancianos.

:**[[16 d'abril]]**
Muerre a los 70 años d'edá l'escritor Luis Sepúlveda, primer persona diagnosticada cola enfermedá.

:**[[17 d'abril]]** 
Adrián Barbón anunció qu'Asturies tendría'l so propiu plan de salida de confinamientu, magar qu'una comunidá autónoma nun tien drechu a decidir por sigo mesma cuándo executalu y ta considerando dexar a los neños salir de les cases El Gobiernu d'España aprobó esta solicitú y entrará en puxu'l 27 d'abril. Barbón tamién afirmó qu'Asturies ta en bona posición pa entamar a solliviar el bloquéu, y afirmó qu'eso nun tenía que ser necesariamente lo mesmo que n'otra rexón.

:**[[20 d'abril]]** 
El Serviciu de Vixilancia Epidemiolóxica d'Asturies estimó que'l númberu de persones qu'amalicaron n'Asturies yera de 19.100

:**[[21 d'abril]]**
Sanidá estima que 19.100 asturianos contraxeron el coronavirus

:**[[27 d'abril]]** 
|Rexístrense ocho muertes.

:**[[28 d'abril]]**
El Gobiernu español anunció'l final progresivu del bloquéu cola fase cero a partir del 4 de mayu. Asturies podría reabrir restaurantes y bares el 11 de mayu, pero con menor capacidá. Al día siguiente, la Direición Xeneral de Salú Pública informó que toles persones fallecíes sofrieron afeiciones médiques soxacentes

### Mayu: empieza la desescalada

:**[[1 de mayu]]** 
Asturies entama'l plan nacional pa solliviar les restricciones de confinamientu. Na fase 0, permítese-yos a les persones salir de les sos cases pa caminates curties y facer deportes individuales n'horariu restrinxíu

:**[[2 de mayu]]**
El Gobiernu implanta l'usu obligatoriu de mazcarites nel tresporte públicu

:**[[4 de mayu]]**
Entama la fase 0 na Asturies.

:**[[5 de mayu]]**
El gobiernu del Principáu pide qu'Asturies pase a la fase 1 y pide que Valle del Oso y el valle de los Oscos pasen a la fase 2.

### Xunu: acaben los contaxos

### Xunetu: empiecen los rebrotes

:**[[2 de xunetu]]** 
Una muyer asturiana que vive y trabaya n'A Mariña, Galicia, da positivu nel Hospital de Xarrio. Sicasí, esti casu nun computa nel rexistru asturianu yá que nun fuera infestada na comunidá autónoma. 

:**[[3 de xunetu]]** 
Los epidemiólogos del SESPA amiesten 43 muertes a les cifres oficiales, yá que consideren inadecuaos los criterios del Ministerio de Salú español, que namás rexistraron como casos positivos les muertes con prueba de PCR. 

:**[[7 de xunetu]]**
Depués de 25 díes ensin casos nuevos, rexístrase un positivu d'un home que viaxó a Barcelona por motivos llaborales. Foi hospitalizáu nel HUCA.

:**[[10 de xunetu]]** 
Una muyer de 52 años de Ḷḷuarca que volvía de visitar República Dominicana foi detectada como positivu, siendo la segunda persona infestada nun mes. Ella dio negativu enantes de viaxar a Asturies. Díes depués, los cuatro contautos principales de la muyer resultaron negativos. 

Esi mesmu día, faise un homenaxe n'asturianu y castellanu na redolada del HUCA pa rindir homenaxe a les víctimes del COVID-19 n'Asturies. Un monumentu llamáu "El Texu de l'Alcordanza" formáu por cinco texos y una placa.

:**[[20 de xunetu]]**
Asturies rexistra tres positivos nuevos por coronavirus. Dos de los casos son importaos y presenten síntomes leves depués de volver de viaxe de Zaragoza y de la República Dominicana, respeutivamente.

El primeru, foi atendíu nun primer momentu nel so centru de salú nel Área sanitaria IV d'Uviéu por síntomes compatibles cola COVID-19 y, llueu, el llaboratoriu de viroloxía del HUCA confirmó'l contaxu polo que'l paciente aisllóse en so casa. El segundu de los positivos foi diagnosticáu pol llaboratoriu de microbioloxía del Hospital Universitariu de Cabueñes y deriváu darréu al Centru de Referencia Estatal pa Persones con Discapacidaes Neurolóxiques (Credine), en Llangréu, pa garantizar el so aisllamientu. El terceru, ye un usuariu del Hospital Asilu de Ḷḷuarca dio positivu nun test rápicu nel Hospital de Xarrio y negativu en tres pruebes PCR, dos d'elles feches nel Hospital San Agustín d'Avilés, pero confirmáu como casu confirmáu y n'aisllamientu los diez díes siguientes. 

El Serviciu de Vigilancia Epidemiolóxica d'Asturies anuncia que sigue estudiando a les persones afectaes y en contautu colos homólogos d'otres comunidaes autónomes.

:**[[21 de xunetu]]**
El Principáu caltién a 60 persones baxo control por contautu con persones contaxaes.

:**[[22 de xunetu]]**

La cifra de contaxaos llega a la quincena con dos positivos nuevos, confirmados gracies al siguimientu de los contautos cercanos a persones contaxaes: una muyer que convivía con una persona contaxada en Barcelona y un mozu rellacionáu con un casu positivu d'un focu en Navarra, dambos diagnosticaos n'Uviéu.

:**[[23 de xunetu]]**
Una pareya proviniente d'un viaxe a Barcelona fai'l númberu 17 en positivos. Atendíos nel hospital de Cangas del Narcea tres presentar síntomas compatibles unu de los miembros de la pareya, dambos dieron positivu na prueba de diagnósticu.

:**[[24 de xunetu]]**
Confírmense otros dos casos, lo que fai un total de 19 positivos. Dambos casos tán rellacionaos con contaxaos previos en Navarra y Cantabria. 

:**[[26 de xunetu]]**
Un cuartu afectáu pol brote de coronavirus na cervecería de La Corredoria, n'Uviéu, depués de facer más de 300 pruebes. Amás, comuníquense otros dos infestaos rellacionaos con dos casos de Cantabria y l'aisllamientu de seis trabayadores xeriátricos, magar que dieren negativu na prueba de diagnósticu.

:**[[27 de xunetu]]**
Tres contaxos nel área sanitaria IV: dos persones de les que se desconoz ónde se contaxaron y la tercera persona afectada tres un viaxe a Málaga. No que fai al brote decretáu nuna cervecería d'Uviéu, depués de facer 496 pruebes, descubriéronse otres dos persones infestaes.

### Agostu: enllenu turísticu y primeros zarros

### Setiembre: entama la segunda fola

### Ochobre: zarros perimetrales y de la comunidá

### Payares: autoconfinamientu
:**7 de payares**
:Realicen pruebes PCR a ñácaros ingresaos nel Hospital de Cabueñes pol positivu d'una parturienta a la que'l Serviciu de Pediatría retruca'l so comportamientu "incívicu" por nun comunicar enantes que tenía síntomas nin el resultáu hasta en recibiendo l'alta.

## Estadístiques

## Midíes

### Conceyos
Inclúinse nesti apartáu les midíes xenerales tomaes polos Conceyos dientro de les sos competencies. 

### Gobiernu d'Asturies
:**[[14 de marzu]]**
El Principáu pieslla los chigres, restoranes y grandes superficies, sacante les zones d'alimentación y parabotiques o botiques. Van poder funcionar los negocios de distribución de comida a domiciliu y tamién pueden abrise les tiendes de barriu, gasolineres y quioscos. La midida anúnciase con una duración de catorce díes ampliables.

:**[[8 de xunetu]]**
El presidente Barbón afirma que zarraría les fronteres si tuviera la competencia de facerlo.

:**[[9 de xunetu]]** 
Les autoridaes asturianes alarmen d'una "falsa confianza" y Rafael Cofiño, Direutor Xeneral de Salú Pública, afirma que l'oxetivu va ser l'usu obligatoriu de la mázcara. 

:**[[14 de xunetu]]** 
Publícase nel BOPA la obligatoriedá de llevar mázcara per parte de les persones de más de seis años, aunque pudiera garantizase la distancia interpersonal de seguranza de 1,5 metros.

#### Presidencia
:**6 de payares**
El Presidente fai un llamáu al autoconfinamientu:

#### Deporte
:**7 de payares**
*El Gobiernu rectifica y diz que la mázcara nun ye obligatoria pa facer deporte.

#### Educación
:**5 de marzu**: 
Educación suspende les visites d'alumnos a centros sanitarios onde hubiera positivos de Covid-19.

:**21 de xunetu**:
Afítase la xornada continua en tolos centros públicos y nun se permiten les actividaes estraescolares.

##### Educación Primaria
:**9 de marzu**: 
*El colexu Fundación Masaveu d'Uviéu suspende les clases por un casu de coronavirus confirmáu.

:**10 de marzu**: 
*El colexu Masaveu d'Uviéu, primer centru zarráu nel Principáu en rexistrando siete casos mas.

##### Educación Secundaria Obligatoria

##### Formación Profesional
La Conseyería d'Educación da anuncia'l 29 d'abril de la reducción al mínimo de les práutiques n'empresa pa 6.000 alumnos y alumnes de FP y el permisu pa faceles de manera realizarlas telemática. Afitáronse 130 hores pa la Formación Profesional básica y 220 hores pa los ciclos de grau mediu y superior. Nel casu de la FP dual, les hores de práutiques yá feches podíen axuntase a les del módulu de FCT, hasta un total de 220.

##### Bachilleratu

##### EBAU

##### Estadístiques de contaxos en centros educativos

#### Turismu
:**7 de payares**
El Principáu autoriza l'apertura de 168 establecimientos, comunicándolo antemanadamente a la Viceconseyería de Turismu, siempre que cumplan coles midíes indicaes por Salú.

#### Comités de coordinación y siguimientu
Pa estudiar y aplicar les midíes preventives precises p'afrontar l'espardimientu de la enfermedá, el Gobiernu del Principáu d'Asturies punxo en marcha'l 29 de febreru'l "Comité de Coordinación d'Asturies frente al Coronavirus COVID-19". 

Esti organismu, sumóse al "Comité de Siguimientu de la Conseyería de Salú", de calter téunicu y sanitariu, formáu'l día 13 de febreru y que dende esi momentu aconceyó a diario.

**Comité asesor y de siguimientu sobre la covid-19**

### Gobiernu d'España

#### Primer estáu d'alarma
Cola declaración del estáu d'alarma el Gobiernu d'España convirtióse en mandu únicu. El 14 de marzu'l Presidente del Gobiernu d'España, Pedro Sánchez, declaró l'estáu d'alarma a lo llargo de quince díes.

##### Detenciones
El dueñu d'un chigre d'Uviéu foi deteníu pola Policía Nacional el 14 de marzu por negase a pesllar.

##### Multes
La Policía Llocal de Xixón propón pa sanción el 14 de marzu a 20 chigres de Xixón por negase a pesllar.

##### Despliegue del exércitu

#### Segundu estáu d'alarma
Cola declaración del segundu estáu d'alarma'l Gobiernu d'España, a diferencia del primero onde exerció de mandu únicu, entamó la cogobernanza.

### Alimentación

### Alministración

### Cultura
:**11 de marzu:**
*Pieslle a lo llargo de dos selmanes del Teatru Xovellanos.
*Aplazáu'l conciertu de Sergio Dalma previstu pal 13 de marzu na Universidá Llaboral de Xixón.

:**12 de marzu:**
*La Orquesta Sinfónica del Principáu d'Asturies anuncia l'aplazamientu *[[sine die]]* de los programes d'abonu de les dos selmanes próximes n'Uviéu y Xixón.

### Deporte
:**10 de marzu:** 
*Suspéndense los Xuegos Deportivos del Principáu d'Asturies a lo llargo de dos selmanes pa evitar el contaxu ente l'alumnáu.
*El Club Deportivo Mosconia suspende los entrenamientos y la competición en fútbol base y segunda rexonal tres confirmase un casu d'ún de los sos entrenadores.
*La Federacion Española de Natación decide suspender el Campeonatu d'España Infantil de Natación d'Iviernu 2020 que se diba a celebrar n'Uviéu del 12 al 15 de marzu.

:**11 de marzu:**
*Suspensión del rally VII subida Villa de Pravia, previstu pa los díes 22 y 23 de marzu.

:**12 de marzu:**
*El Campeonatu d'España de Duatlón de contrarreló y relevos que taba previstu pal 18 y 19 d'abril n'Avilés queda aplazáu al fin de selmana del 10 y 11 d'ochobre.

### Economía

#### Universidá

:**4 de marzu**: 
*La Fundación Universidá d'Uviéu aplaza'l Foru d'Empléu de los díes 18 y 19 de marzu.

*La Cámara de Comerciu reconoz que "yá existe" impactu económicu pol virus.

:**12 de marzu**:
*El centru asociáu a la Universidá Nacional a Distancia (UNED) d'Asturies suspende les clases d'UNED Sénior, el so programa pa mayores de 55 años.

:**17 de marzu**
*Suspéndense les elecciones a Rector de la Universidá d'Uviéu qu'habríen de celebrase'l 21 d'abril.

:**8 de mayu**
*Espira'l mandatu de Santiago García Granda, pero estiéndense por mor de la crisis sanitaria.

:**10 de setiembre**
*Una primer estimación allarga la fecha de realización de les elecciones a Rector de la Universidá a finales de payares.

:**20 d'ochobre**
*Anúnciense les elecciones a Rector de la Universidá pal 1 d'avientu.

:**6 de payares**
*Un nuevu retrasu nes elecciones a Rector de la Universidá pospón la fecha de les mesmes al 9 d'avientu.

### Ociu y restauración

### Política
:**10 de marzu:**
*Aplazáu'l plenu y tola actividá política del Conceyu de Xixón pola asistencia d'un miembru de VOX a un alcuentru de la formación d'ultraderecha onde tuvo presente un diputáu contaxáu.

:**11 de marzu:**
*La FACC encamienta a los Conceyos suspender los plenos hasta la última selmana de marzu.

*Izquierda Xunida d'Asturies suspende tolos conceyos y actos previstos nos díes siguientes.

### Prisiones

### Relixón
:**10 de marzu:**
*El Santuariu de Cuadonga retira la medaya de La Santina, que davezu besen les persones creyentes, pa evitar contaxos.

:**14 de marzu:**
*L'Arzobispáu d'Uviéu ordena pesllar tolos templos y ilesies.

### Sanidá

### Tresporte
:**15 de marzu:**
*El Consorciu de Tresportes d'Asturies (CTA) flexibiliza dende'l 15 de marzu la caducidá del billete únicu, enantándola hasta'l hasta'l 30 d'abril.

### Xusticia
:**12 de marzu:**
*El presidente del Tribunal Superior de Xusticia d'Asturies (TSXA), Jesús María Chamorro, abiertu a la posibilidá de suspender xuicios con xuráu popular y macroxuicios.

## Rempuestes solidaries

### Cultura

## Desescalada
El 29 d'abril el Gobiernu d'Asturies da anuncia de la presentación d'un plan de desescalada propiu na selmana del 4 de mayu y confiando en tar ente les primeres rexones en llegar a la segunda fase.

### Salida de la reciella
Ente les 15.00 hores del 29 y del 29 d'abril la Policía Llocal d'Avilés denunció a cinco proxenitores avilesinos por incumplir les condiciones nes que debíen llevase a cabu los desplazamientos per parte de la población infantil. Tres de les cinco denuncies fueron por pasiar los dos proxenitores xuntos en compañía de los fíos, y les otras dos por alloñase del llar más d'un quilómetru.

## Protestes
:**7 de payares**
*La plantiya del Hospital de Cabueñes concéntrase énte la Casa Conceyu de Xixón pa denunciar la falta de medios materiales y humanos y la saturación.

## Consecuencies económiques
Dende'l 13 de marzu, la FADE alertó de la perda de facturación nel 25% d'empreses asturianes y pidió tomar midíes.

El 29 d'abril, el presidente d'Asturies, Adrián Barbón, y el direutor xeneral de la Corporación Alimentaria Peñasanta (Capsa), José Armando Tellado, coincidíen en señalar que la "marca Asturies" diba salir reforzada de la crisis sanitaria, poniendo como exemplu'l papel de la industria agroalimentaria nel estáu d'alarma.

### ERTE
:**18 de marzu**
*ArcelorMittal anuncia un ERTE y la parada de parte de les sos instalaciones n'Asturies.

### Fondos COVID-19

## Referencies

## Enllaces esternos
* Coronavirus Asturias 
* Estadístiques globales sobro l'andanciu de la enfermedá de coronavirus / COVID-19 por Johns Hopkins CSSE